Diari Oficial de la Generalitat Valenciana


Sumari del DOGV 6148, del 19-11-2009 (2009/12723)

RESOLUCIÓ d'11 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre la Generalitat (Conselleria d'Educació) i l'Ajuntament d'Orihuela per a la nova autorització del Conservatori Professional de Música d'Orihuela per trasllat d'instal·lacions i ampliació d'especialitats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6148

Data del DOGV
:   19-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12749


Data del document
:   11-11-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Educació
    * Orihuela
    * música
    * cooperació administrativa
    * educació artística
    * administració local
    * centre d'ensenyament

RESOLUCIÓ d'11 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre la Generalitat (Conselleria d'Educació) i l'Ajuntament d'Orihuela per a la nova autorització del Conservatori Professional de Música d'Orihuela per trasllat d'instal·lacions i ampliació d'especialitats.  
 [2009/12571]  
La Generalitat (Conselleria d'Educació) i l'Ajuntament d'Orihuela han subscrit, després de la tramitació prèvia reglamentària, l'1 de octubre de 2009, un conveni per a la nova autorització del Conservatori Professional de Música d'Orihuela per trasllat d'instal·lacions i ampliació d'especialitats.  
En compliment del que establix la clàusula novena del conveni, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 2150/2009, i que figura com a annex d'esta resolució.  
València, 11 de novembre de 2009.- El director general del Secretariat del Consell: Ángel Mompó Romero.  
Conveni entre la Generalitat (Conselleria d'Educació) i l'Ajuntament d'Orihuela per a la Nova Autorització del Conservatori Professional de Música d'Orihuela per trasllat d'instal·lacions i ampliació d'especialitats  
València, 1 d'octubre de 2009  
Reunits  
D'una banda, Alejandro Font de Mora Turón, conseller d'Educació, en nom i representació de la Generalitat, en virtut de l'acord adoptat pel Consell, el dia 26 de juny de 2009.  
I, d'una altra, Mònica Lorente Ramón, alcaldessa-presidenta de l'Ajuntament d'Orihuela, facultada per a este acte per acord del Ple del mencionat ajuntament del dia 28 d'abril de 2009.  
Manifesten  
1. L'Ajuntament d'Orihuela, titular del Conservatori Professional de Música de la mencionada localitat, amb domicili a la plaça marqués de Rafal, número 3 i número de codi 31712174, va acordar sol·licitar una nova autorització per trasllat d'instal·lacions i ampliació d'especialitats per al conservatori de la seua titularitat a Orihuela, dins del marc educatiu vigent, establit per la Llei Orgànica 2/2006, de 3 de maig, d'Educació (BOE núm. 106 de 04/05/06).  
2. La disposició addicional segona, punt 2, de la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació, establix que la creació de centres docents públics, els titulars dels quals siguen les corporacions locals, es realitzarà per conveni entre l'administració educativa competent i les corporacions.  
3. El Servici de Projectes i Construccions Educatives ha emés un informe favorable amb data 2 d'octubre de 2008, a la proposta d'instal·lacions i ús educatiu, ja que s'ajusta al que disposa la normativa aplicable sobre els requisits mínims que han de complir els centres que impartisquen ensenyances de règim general no universitàries.  
4. El 8 d'octubre de 2008, la Direcció General d'Ordenació i Centres Docents va dictar una resolució per la qual s'aprovava la proposta d'instal·lacions i ús educatiu dels espais reflectits en els plans presentats per a la nova autorització sol·licitada pel mencionat conservatori.  
5. La Inspecció Educativa i la Unitat Tècnica de la Direcció Territorial d'Educació han emés informes favorables en el seu respectiu àmbit competencial.   
6. Les peticions s'ajusten a allò que s'ha indicat en el Reial Decret 389/1992, de 15 d'abril (BOE núm. 102 de 28.04.92), pel qual s'establixen els requisits mínims dels centres que impartixen ensenyances artístiques, així com el Decret 159/2007, de 21 de setembre (DOGV núm. 5.606 de 25.09.07) i el Decret158/2007, de 21 de setembre (DOGV núm. 5.606 de 25.09.07), pels quals s'establix el currículum dels graus elemental i mig de música i es regula l'accés als dits graus, pel que fa als objectius, continguts i sistema d'avaluació corresponents als estudis de Grau Mitjà sol·licitats.  
Per això, en virtut de les competències que atorga el Reial Decret 2093/1983, de 28 de juliol (BOE núm. 187 de 06.08.83), sobre traspàs de funcions i servicis de l'administració de l'Estat a la Comunitat Valenciana en matèria d'educació, el Decret 20/1993, de 8 de febrer, pel qual es regula el Registre de Convenis i s'establix el règim juridicopressupostari dels convenis que subscriga la Generalitat (DOGV núm. 1.968 de 19.02.93) i la Llei 7/1985, de 2 d'abril (BOE núm. 80 de 03.04.85), Reguladora de les Bases de Règim Local, la Conselleria d'Educació i l'Ajuntament d'Orihuela, acorden subscriure el present conveni atenent les següents,  
Clàusules  
Primera  
L'objecte del present conveni és la nova autorització del Conservatori Professional de Música d'Orihuela, de titularitat íntegrament municipal, de conformitat amb la disposició addicional segona punt 2 de la llei Orgànica 8/1985, 3 de juliol, Reguladora del Dret a l'Educació (LODE) (BOE núm. 159 de 04/07/1985), amb les característiques, ensenyances i configuració que s'indiquen:  
Denominació genèrica: Conservatori Professional de Música  
Denominació específica: Municipal d'Orihuela  
Domicili: C/ Plaça del Marques de Rafal, 3  
Nou domicili: C/ Plaça San Sebastián - Av. Duque de Tamames - C/ Aragón, 1-A  
Localitat: Orihuela  
Província: Alacant  
Codi: 55693148  
Titular: Ajuntament d'Orihuela  
Ensenyances i places escolars: el Conservatori Professional de Música Municipal d'Orihuela impartirà amb reconeixement oficial i plenes facultats acadèmiques les ensenyances previstes en la LOE, corresponents a les especialitats de grau elemental i mitjà següents: piano, violí, viola, violoncel, contrabaix, guitarra, flauta travessera, clarinet, saxòfon, oboè, trombó trompeta, trompa i percussió, amb una capacitat de 360 places escolars.  
Així mateix, impartirà la resta d'assignatures obligatòries previstes en els currículums de grau elemental i mitjà a què, per a les especialitats assenyalades, es referixen els mencionats decrets 159/2007 i Decret 158/2007.  
Segona  
A efectes administratius, i exclusivament en relació amb les ensenyances de grau mitjà, el Conservatori Professional de Música Municipal d'Orihuela queda adscrit al Conservatori Professional de Música d'Elx (número de codi 33101408).  
Tercera  
Correspon al titular del Conservatori Municipal d'Orihuela la dotació pressupostària necessària per als gastos derivats del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació per a la concessió de subvencions o ajudes econòmiques als centres públics d'ensenyances de música.  
Quarta  
El Conservatori Professional de Música d'Orihuela se sotmetrà a l'autoritat de la Conselleria d'Educació i de la Inspecció Educativa en els termes que preveu el títol VII de la Llei Orgànica 2/2006, de 3 de maig, d'Educació, i en aquells supòsits previstos en el Decret 180/1992, de 10 de novembre, del Govern Valencià (DOGV núm. 1.913 de 27.11.92), pel qual es regulen l'organització i les funcions de la Inspecció Educativa i s'establix el sistema d'accés i permanència en l'exercici.  
Quinta  
El titular del conservatori es compromet a:  
a) Complir el que establix sobre òrgans de govern dels centres públics el capítol III del títol V de la Llei Orgànica 2/2006, de 3 de maig, d'Educació.  
b) Complir la normativa aplicable que establix el Reial Decret 389/1992, de requisits mínims dels centres que impartisquen ensenyances artístiques.  
c) Que els plans d'estudis, programes, dedicació horària, nivells i sistema d'avaluació a desenrotllar seran els establits en la legislació vigent: Reial Decret 756/1992 de 26 de juny (BOE núm. 206 de 27/8/92), pel qual s'establixen els aspectes bàsics del currículum dels Graus Elemental i Mitjà de les Ensenyances de Música, el Decret 2618/1966, de 10 de setembre (BOE núm. 254 de 24.10.66), sobre reglamentació general dels conservatoris de música i el Decret 151/1993.  
d) Seguir les directrius acadèmiques de l'administració educativa per als centres dependents de la Conselleria d'Educació, així com a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.  
e) La custòdia d'expedients d'alumnes, i quants documents de caràcter acadèmic i administratiu que es generen.  
Sexta  
El present conveni produïx efectes el mateix dia de la seua firma, malgrat l'autorització d'obertura i funcionament del centre produirà efectes des de l'inici del curs acadèmic 2008/2009.  
Sèptima  
Les modificacions en les ensenyances, les instal·lacions i la resta de requisits mínims, excepte els que suposen una nova autorització d'acord amb el que preveu l'article 10.2 del Reial Decret 321/1994 de 25 de febrer, seran notificades a l'administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conforme al procediment regulat en el capítol III del citat Reial Decret 321/1994 de 25 de febrer. Finalitzarà la seua aprovació per orde del conseller d'Educació.  
En els supòsits arreplegats en l'article 10.2 adés citat, s'instruirà expedient que donarà lloc a una nova autorització, per al qual haurà de subscriure's l'oportú conveni entre les parts.  
Octava  
El present conveni tindrà una duració indefinida i es podrà extingir, no obstant això, per qualsevol de les causes següents:  
a. Per mutu acord de les parts.  
b. Per incompliment de les obligacions assumides per l'Ajuntament.  
c. Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d. Per canvi de titularitat del centre o cessament de les activitats.  
Esta extinció produirà efectes a partir del final del curs escolar en què es produïsca la causa.  
En els supòsits previstos en els punts b i d l'extinció requerirà la comunicació prèvia de la Conselleria al titular de l'escola.  
Novena  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat i serà publicat en el Diari Oficial de la Comunitat Valenciana.  
En prova de conformitat, i perquè quede constància, firmen ambdós parts el present conveni en el lloc i la data consignats anteriorment.  
El conseller d'Educació: Alejandro Font de Mora Turón  
   
L'alcaldessa-presidenta de l'Ajuntament d'Orihuela: Mónica Lorente Ramón